CELEX: 32016D2093
Language: mt
Date: 2016-11-29 00:00:00
Title: Deċiżjoni ta' Implimentazzjoni tal-Kummissjoni (UE) 2016/2093 tad-29 ta' Novembru 2016 dwar deroga fir-rigward tad-data ta' applikazzjoni tas-sistema tal-esportaturi reġistrati dwar l-esportazzjonijiet minn pajjiżi u territorji extra-Ewropej

30.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 324/18
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/2093
   tad-29 ta' Novembru 2016
   dwar deroga fir-rigward tad-data ta' applikazzjoni tas-sistema tal-esportaturi reġistrati dwar l-esportazzjonijiet minn pajjiżi u territorji extra-Ewropej
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2013/755/UE tal-25 ta' Novembru 2013 dwar l-assoċjazzjoni tal-pajjiżi u t-territorji extra-Ewropej mal-Unjoni Ewropea (“Deċiżjoni dwar Assoċjazzjoni Extra-Ewropea”) (1), u b'mod partikolari l-Artikolu 63 tal-Anness VI tagħha,
   Billi:
   
               (1)
            
            
               B'konformità mal-Anness VI tad-Deċiżjoni 2013/755/UE, il-proċedura l-ġdida għaċ-ċertifikazzjoni tal-oriġini u l-metodi ta' kooperazzjoni amministrattiva, is-sistema tal-Esportaturi Reġistrati (REX), se tapplika mill-1 ta' Jannar 2017. Is-sistema preżenti ta' ċertifikazzjoni u kooperazzjoni amministrattiva tapplika sal-31 ta' Diċembru 2016.
            
         
               (2)
            
            
               Il-pajjiżi u t-territorji extra-Ewropej (OCTs) elenkati fl-Anness II tat-Trattat ilkoll indirizzaw ittra lill-Kummissjoni fejn iddikjaraw li huma ma humiex lesti li jibdew japplikaw ir-REX mill-1 ta' Jannar 2017 u talbu li s-sistema tiġi applikata minn data iktar tard. L-ittri kollha jindikaw li l-OCTs se jkunu f'pożizzjoni li jistgħu japplikaw is-sistema REX mill-1 ta' Jannar 2020.
            
         
               (3)
            
            
               B'konsiderazzjoni ta' dawn it-talbiet u biex l-OCTs ikollhom biżżejjed żmien jippreparaw biex ikunu f'pożizzjoni li japplikaw is-sistema REX, jixraq li tingħata deroga mis-sistema tal-esportaturi reġistrati lil dawk l-OCTs u biex ikunu jistgħu japplikaw l-Artikoli 21 sa 35 u l-Artikoli 54, 55 u 56 tal-Anness VI tad-Deċiżjoni 2013/755/UE wara l-1 ta' Jannar 2017.
            
         
               (4)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat tal-Kodiċi Doganali,
            
         ADOTTAT DIN ID-DEĊIŻJONI:
   Artikolu 1
   Permezz ta' deroga mis-sistema tal-esportaturi reġistrati, l-OCTs elenkati fl-Anness II tat-Trattat jistgħu jkomplu japplikaw l-Artikoli 21 sa 35 u l-Artikoli 54, 55 u 56 tal-Anness VI tad-Deċiżjoni 2013/755/UE sal-31 ta' Diċembru 2019.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, id-29 ta' Novembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 344, 19.12.2013, p. 1.